recursal/SuperWikiNEXT-32B huggingface dataset:
**Ruskuaispussi** (lat. *saccus vitellinus*) on alkion ulkopuolinen rakenne. Linnuille, matelijoille, haille, luukaloille ja primitiivisille nisäkkäille ruskuaispussi tarjoaa ravintoa koko sikiökehityksen ajan. Muilla nisäkkäillä ruskuaispussin merkitys on hieman toisenlainen. Eliöillä, joilla ei ole keltuaista, ruskuaispussi sisältää muuta nestettä. Tämän takia on ollut paljon erimielisyyttä siitä, pitäisikö tätä rakennetta kutsua ruskuaispussiksi.

Yleistä
-------

2,6 mm pitkä ihmisen alkio. *Yolk-sac*=ruskuaispussi.
Ihmisellä ruskuaispussi muodostuu 2–3 viikon iässä hypoblastista ennen istukan muodostumista. Ruskuaispussin koko on 3–6 mm. Suurimmillaan se on 10. raskausviikolla, jonka jälkeen se surkastuu ja tilalle muodostuu istukka. Ruskuaispussia voidaan kuvantaa ultraäänellä.

Rakenne
-------

Ruskuaispussi on nisäkkäillä kaksiosainen. Uloimpana on  parietaalinen ruskuaispussi, joka koostuu kahdesta solukerroksesta: troftoblastista ja parietaalisesta  endotermistä. Parietaalinen ruskuaispussi on kosketuksissa kohdun seinämään. Viskeraalinen ruskuaispussi sijaitsee parietaalisen pussin sisällä. Se on muodostunut alkion ulkopuolisesta  mesodermistä ja viskeraalisesta endotermistä.

Tehtävät
--------

Parietaalisen ruskuaispussin tehtävänä on suojata alkiota ja säädellä äidin kudoksista peräisin olevien aineiden diffuusiota alkioon. Alkionkehityksen alkuvaiheessa viskeraalisella ruskuaispussilla on tärkeä tehtävä ravinteiden, kaasujen ja jätteiden vaihdossa äidin ja alkion välillä. Viskeraalisessa ruskuaispussissa kehittyvät myös varhaiset verisolut sekä sikiöaikainen hemoglobiini. Ruskuaispussin sisällä on myös itusoluja, jotka ovat varhaisia lisääntymissoluja. Itusolut vaeltavat lisääntymiselimiin viidennellä viikolla.

Alkio kasvaa nopeasti 3–4 viikon iässä, ja litteä alkio poimuttuu. Osa ruskuaispussista siirtyy alkion sisään ruoansulatuskanavan limakalvoon ja muodostaa vatsa- ja rintaontelon.

Lähteet
-------

1. ↑  Wild, Arthur E. Fleming, Tom P.: Cleavage and Gastrulation in Mouse Embryos.  *Encyclopedia of Life Sciences*, 2002.  John Wiley & Sons. Artikkelin verkkoversio.  (englanniksi)[vanhentunut linkki]
2. 1 2 3  Stillwell Brian J.: The biology of prenatal development *The endowment of human development*.  2006. Viitattu 11.2.2008. (englanniksi)
3. ↑  1st Trimester Ultrasound Scanning *Military Obstetrics & Gynecology*.  2003-2006. The Medical Education Division of the Brookside Associates. Viitattu 11.2.2008. (englanniksi)
4. 1 2  Sariola, Hannu, Frilander, Mikko: *Kehitysbiologia: Solusta yksilöksi*. Duodecim, 2003. ISBN 951-6560-99-7.
5. ↑  Karkinen-Jääskeläinen, Marketta, Wartiovaara, Jorma, Saxén, Lauri: *Lääketieteellinen kehitysbiologia*. Vammalan kirjapaino, 1976. ISBN 951-9347-01-1.
Tom Steyer vuonna 2016
**Thomas Fahr Steyer** (s. 27. kesäkuuta 1957 New York City, Yhdysvallat) on yhdysvaltalainen miljardööri ja poliittinen vaikuttaja. Hän loi omaisuutensa omistamallaan Farallon Capital Management -hedgerahastolla, jonka johdosta hän astui syrjään vuonna 2012.

Miljardiomaisuutensa turvin Steyer on perustanut vaalirahoitusta jakavan järjestön NextGen American, joka on rahoittanut huomattavilla summilla yhdysvaltalaisia poliitikkoja ja erilaisia poliittisia hankkeita Yhdysvalloissa. Steyer käytti pelkästään vuonna 2016 yli 91 miljoonaa Yhdysvaltain dollaria poliittisten kampanjoiden ja ehdokkaiden tukemiseen. Steyer tunnetaan erityisesti demokraattisen puolueen ehdokkaiden ja hankkeiden tukijana. Demokraattien lisäksi Steyer on avustanut muun muassa presidentti Donald Trumpin virkasyytettä ajavaa hanketta noin 20 miljoonalla dollarilla.

*The Times of Israel* -lehden mukaan populistiseksi mainittu republikaaninen Minnesotan kongressiedustaja Tom Emmer yhdistää Steyerin tunnettuihin miljardööreihin George Sorosiin ja Michael Bloombergiin ja väittänyt tämän "vasemmistoradikaalin" kolmikon ostaneen kontrollin kongressissa itselleen.

Lähteet
-------

1. 1 2  Impeachment crusader Tom Steyer.  *Time*, 2018, nro Feb. 5, 2018, s. 12-13.  (englanniksi)
2. ↑  Mensjournal.com
3. ↑  JTA: Legislator says three Jewish billionaires bought control of Congress *The Times of Israel*. Viitattu 19.11.2019. (englanniksi)


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Yhdysvaltain presidentinvaalit 2020 |
| --- |
|  |
| ← 20162024 → |
|  |
| Republikaanien ehdokkaat(Esivaalit) | 
Valitut ehdokkaat
Donald Trump (Presidentti)
Mike Pence (Varapresidentti)
Muut ehdokkaat
Mark Sanford
Joe Walsh
Bill Weld
 |
|  |
| Demokraattien ehdokkaat(Esivaalit) | 
Valitut ehdokkaat
Joe Biden (Presidentti)
Kamala Harris (Varapresidentti)
Muut ehdokkaat
Michael Bennet
Michael Bloomberg
Cory Booker
Steve Bullock
Pete Buttigieg
Julián Castro
Bill de Blasio
John Delaney
Tulsi Gabbard
Kirsten Gillibrand
Mike Gravel
Kamala Harris
John Hickenlooper
Jay Inslee
Amy Klobuchar
Wayne Messam
Seth Moulton
Richard Ojeda
Beto O'Rourke
Deval Patrick
Tim Ryan
Bernie Sanders
Joe Sestak
Tom Steyer
Eric Swalwell
Elizabeth Warren
Marianne Williamson
Andrew Yang
 |
|  |
| Muut | Sitoutumattomat ja kolmannen puolueen ehdokkaat Yhdysvaltain presidentinvaaleissa 2020 |

 |
**Thure Wilhelm Wahlroos** (24. lokakuuta 1894 Helsinki – 21. helmikuuta 1978) oli suomalainen näyttelijä ja muusikko. Hän teki uransa valtaosin Turun ruotsalaisessa teatterissa.

Ura
---

Wahlroosin vanhemmat olivat kivipiirtäjä Uno Wilhelm Wahlroos ja Aina Lindqvist. Hän kävi Helsingin Ruotsalaisen lyseon, minkä jälkeen hän työskenteli neljä vuotta konttoristina. Taiteellisen uransa Wahlroos aloitti 1915 Vaasan teatteriseurueessa. Sittemmin hän näytteli useissa kiertueissa ja teattereissa, kuten Vaasan Teatterissa ja Turun ruotsalaisessa teatterissa, josta myöhemmin tuli hänen pitkäaikainen työpaikkansa. Wahlroosin varhaisia roolitehtäviä olivat muun muassa Hieronymus (*Regina von Emmeritz*), Ilmarinen (*Kullervo*), Doolittle (*Pygmalion*) ja Pietola (*Tukkijoella*).

Vuonna 1930 julkaistun näyttelijämatrikkelin mukaan Wahlroos näyttelijänuransa ohella on "harjoittanut kirjallisia töitä, ollut muutamien sanomalehtien kirjeenvaihtajana, sepittänyt revyitä ja kääntänyt näytelmiä". Lisäksi hän opiskeli 1923, 1925, 1926 ja 1927 Ruotsissa "kokoonlaulamillaan varoilla". Wahlroos avioitui 1930 musiikinopettaja Inga Juseliuksen kanssa.

Kesäisin Wahlroos teki kiertueita rannikolla ja saaristossa.

Wahlroos sävelsi musiikin ensimmäiseen suomalaiseen äänielokuvaan *"Sano se suomeksi"* (1931). Wahlroosin ainoa elokuvarooli oli sivutehtävä tuhoutuneessa mykkäelokuvassa *Kyllä kaikki selviää* (1926).

Wahlroos levytti ja sanoitti erinäisiä kevyen musiikin kappaleita, kuten "Djupsjöfiskare" (1938). Hän sai 1930 "Kunniadiploomikapteenin" arvonimen toiminnastaan Merenkulkuopiston ja Suomen laivanpäällystöliiton hyväksi.

Thure Wahlroosilla oli poika, jonka nimi on myös Thure Wahlroos.

Lähteet
-------

* *Kotimaisia näyttämötaiteilijoita sanoin ja kuvin - Inhemska scenkonstnärer i ord och bild*. Viipuri: Kustannusliike Opas, 1930.

### Viitteet

1. 1 2 3 4 5 6  Kotimaisia näyttämötaiteilijoita sanoin ja kuvin 1930, s. 339–340
2. 1 2  Thure Wahlroos Elonetissä.
3. 1 2 3 4  Plácido Domingo till Åbo i maj *Åbo Underrättelser*. Viitattu 29.4.2021. (ruotsiksi)
4. ↑  Wahlroos Thure *Fono.fi*. Musiikkikirjastot.fi. Viitattu 25.4.2021.

Aiheesta muualla
----------------

* Tinfo.fi: Thure Wahlroos

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Elonet

 |

 |
**Tom Tailor Group** on saksalainen vaatetusalan konserni. Se perustettiin 1962 Hampurissa. Yritys valmistaa pääasiassa klassisia ja ajan tasalla olevia vaatteita miehille, naisille ja lapsille. Vaatteiden hinnat ovat yleensä keskitasoa. Tom Tailorin tuotevalikoimaan kuuluu myös kelloja, hajusteita sekä kenkiä. Päämarkkinat ovat Saksassa, Itävallassa, Sveitsissä, Benelux-maissa ja Ranskassa.

31. joulukuuta 2009 Tom Tailorin tuotteita myytiin 87 omassa vähittäismyymälässä, Tom Tailor E-Shopissa (Saksa, Itävalta ja Alankomaat), 201 franchise-liikkeessä ja 1 108 shop-in-shopissa 35 eri maassa. Vuonna 2009 Tom Tailor Groupilla oli noin 730 työntekijää ja noin 300 miljoonan euron liikevaihto. Tilikausi oli yhtiön historian paras.

Historia
--------

Yritys perustettiin Hampurissa 26. tammikuuta 1962. Vuonna 1965 Uwe Schröderistä tuli perustaja Hans-Heinrich Pünjerin liikekumppani ja yrityksen hallituksen jäsen. Vuonna 1979 esiteltiin yhtiön ensimmäinen urheiluasutuoteryhmä. 1980-luvun puolivälissä Michael Rosenblat vei Tom Tailorin Yhdysvaltoihin. Rosenblatista tuli 1990-luvun alussa myös yhtiön osakas ja sen hallituksen jäsen.

Tom Tailor avasi 1994 ensimmäisen oman kauppansa. Vuonna 1995 yritys lanseerasi lastenmuotimerkin. Vuotta myöhemmin perustettiin ensimmäinen kauppa Saksan ulkopuolelle, Wieniin. Samana vuonna yhtiö esitteli myös ensimmäisen farkkutuoteryhmänsä. Naisten tuoteryhmä lanseerattiin 1999.

Juuri ennen uutta vuosituhatta yritys muuttui osakeyhtiöksi. Uwe Schröderistä tuli yhtiön hallituksen puheenjohtaja ja Michael Rosenblatista varapuheenjohtaja. Vuonna 2002 Burkhard Stuhlemmer nimettiin yhtiön hallitukseen, tuoteryhmä "Mini" perustettiin ja ensimmäinen lapsille suunnattu Tom Tailor -kauppa avattiin. Vuonna 2006 avattiin Tom Tailor E-Shop -verkkokauppa (Saksa, Itävalta, Alankomaat).. Seuraavana vuonna markkinoille tulivat nuorten muotilinjat Tom Tailor Denim Male ja Denim Female.

Tuotelinjat
-----------

* Men Casual
* Women Casual
* Kids & Minis
* Denim Male
* Denim Female

Tom Tailor Group lanseeraa jokaista viittä tuotelinjaansa kohden 12 mallistoa vuodessa.

Lähteet
-------

1. 1 2 3 4 5 6 7 8 9  History Tom Tailor. Viitattu 9.3.2010.
2. ↑  Management Tom Tailor. Viitattu 9.3.2010.
3. 1 2 3 4 5 6  About Us Tom Tailor. Viitattu 9.3.2010.
4. ↑  TOM TAILOR intends to go public  1.3.2010. Tom Tailor. Viitattu 9.3.2010.
5. ↑  Tom Tailor ist In! *quelle.de*. Quelle.de. Viitattu 10.3.2010. (saksaksi)[vanhentunut linkki]

Aiheesta muualla
----------------

* Tom Tailor (englanniksi)
Jaakko Laitinen esiintymässä Väärä Raha -yhtyeen kanssa Münchenissä vuonna 2015.
**Jaakko Laitinen** (s. 4. joulukuuta 1981 Rovaniemi) on suomalainen laulaja ja lauluntekijä. Laitinen on tunnettu etenkin vuonna 2009 perustetusta yhtyeestä Jaakko Laitinen & Väärä Raha. Laitisen uusin yhtye on vuonna 2019 perustettu Lehtojärven Hirvenpää.

Henkilöhistoria
---------------

Laitinen syntyi Rovaniemellä ja varttui Rovaniemen Korkalovaarassa, valmistui kirjastotradenomiksi Oulun seudun ammattikorkeakoulusta 2007 ja opiskeli vuodesta 2008 länsi- ja eteläslaavilaisia kieliä Helsingin yliopistossa. Laitinen asui pitkään ensin Helsingissä ja sitten Tampereella, mutta muutti vuonna 2019 jälleen Rovaniemelle.

Laitisen isotäti oli Helsingin yliopiston germaanisen filologian professori Marjatta Wis.

Musiikillinen ura
-----------------

Laitisen yhtyeitä ovat olleet Orkestar Business Class (2004–2008), Jaakko Laitinen & Väärä Raha (vuodesta 2009), Jaakko Laitinen & Lapin lisä (vuodesta 2018) ja Lehtojärven Hirvenpää (vuodesta 2019).

Yhtye Orkestar Business Class soitti balkanilaista musiikkia cover-versioina.

Yhtye Jaakko Laitinen & Väärä Raha yhdistää musiikissaan Balkanin musiikkityylejä, venäläisiä romansseja ja vanhaa suomalaista iskelmää.

Yhtye Jaakko Laitinen & Lapin Lisä on julkaissut toistaiseksi vain yhden singlen, cover-version Hannu Merkun tunnetuksi tekemästä humpasta "Kulje kautta Kittilän".

Yhtyettä Lehtojärven Hirvenpää luonnehditaan tangoyhtyeeksi, joka ottaa vaikutteita sekä argentiinalaisesta tango nuevosta että suomalaisesta tangoperinteestä. Yhtyeen sanoituksia on luonnehdittu haastaviksi.

Tuotantoa
---------

### Orkestar Business Class

* *Orkestar Business Class*  (2008)

### Jaakko Laitinen & Väärä Raha

*Pääartikkeli: Jaakko Laitinen & Väärä Raha*
* *Jaakko Laitinen & Väärä Raha*  (2010)
* *Yö Rovaniemellä*  (2012)
* *Lapland-Balkan*  (2013)
* *Näennäinen*  (2016)
* *Börek*  (2020)

### Jaakko Laitinen & Lapin Lisä

* Kulje kautta Kittilän (2015), single

### Lehtojärven Hirvenpää

*Pääartikkeli: Lehtojärven Hirvenpää*
* *Lehtojärven Hirvenpää*  (2019)

Lähteet
-------

1. 1 2 3 4 5  Jaakko Laitinen *375 humanistia*. Helsingin yliopisto. Viitattu 13.6.2020.
2. 1 2 3 4 5 6  Kuittinen, Liisa: Erilainen tangokuningas.  *Helsingin Sanomat*, 13.6.2020. Artikkelin verkkoversio. Viitattu 13.6.2020.
3. 1 2  Jaakko Laitinen päivittää Lappi-klassikon Kulje kautta Kittilän *Väylänpyörre*. Viitattu 13.6.2020.
4. ↑  Teosto-palkintoehdokas: Maailmanlopun tangolevy Lehtojärven Hirvenpää *teosto.fi*. Viitattu 13.6.2020.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Jaakko Koskela** (4. syyskuuta 1945 Seinäjoki – 17. maaliskuuta 2002) oli suomalainen upseeri ja prikaatikenraali. 

Koskela kävi Kadettikoulun 1966-1969 ja Sotakorkeakoulun 1977-1979. Hän toimi opetusupseerina Karjalan Jääkäripataljoonassa 1969-1975 sekä Kadettikoulussa 1975-1981. Pääesikunnan koulutusosastolla hän työskenteli toimistoupseerina ja toimistoesiupseerina 1981-1986. Uudenmaan jääkäripataljoonassa pataljoonaupseerina hän oli 1986-1989. Sotakorkeakoulussa hän opetti 1989-1992 ja toimi ainelaitoksen johtajana Maanpuolustuskorkeakoulussa vuodet 1993-1995. Karjalan Prikaatia hän komensi 1995-1999, jonka jälkeen hän siirtyi jalkaväen tarkastajaksi vuoteen 2000 saakka. Pääesikunnassa apulaismaavoimapäällikkönä Koskela toimi 2001-2002. Tässä tehtävässä hän menehtyi äkilliseen sairauskohtaukseen kotonaan 56-vuotiaana. 

Ylennykset: vänrikki 1966, luutnantti 1969, yliluutnantti 1973, kapteeni 1977, majuri 1982, everstiluutnantti 1989, eversti 1995, prikaatikenraali 2000.

Lähteet
-------

1. ↑
**Veikko Ilmari Matikainen** (7. syyskuuta 1923 Savonlinna – 24. elokuuta 2006 Tampere) oli suomalainen yrittäjä ja yritysjohtaja, joka sai teollisuusneuvoksen arvonimen.

Matikaisen vanhemmat olivat kirvesmies Pekka Matikainen ja Milma Immonen ja puoliso vuodesta 1950 Maija Helena Hämäläinen. Matikainen kävi ensin lyseota Viipurissa, mutta talvisodan sytyttyä suoritti keskikoulun loppuun Tampereella. Osallistuttuaan jatkosotaan hän opiskeli Tampereen teknillisessä koulussa ja valmistui sieltä rakennusmestariksi vuonna 1946. Matikainen työskenteli valmistuttuaan työmaamestarina useilla eri rakennustyömailla kymmenisen vuotta, kunnes perusti vuonna 1958 omaa nimeään kantavan rakennusliikkeen.

Vaikka Matikaisen rakennusliikkeen alku oli melko vaatimaton, siitä kehittyi merkittävä yritys, joka rakensi muun muassa lukuisia tehdas- ja liikekiinteistöjä ja toteutti esimerkiksi vuonna 1965 alkaneen Tampereen yliopiston toisen vaiheen rakennustyöt. Tampereen Hervannan rakentamiseen yritys osallistui alusta pitäen. Kaupungin keskustaan se rakensi tavarataloja, hotelleja ja yritysten toimitaloja, Kalevankankaalle muun muassa siunauskappelin. Yrityksensä toimitusjohtajan tehtävästä Matikainen luopui vuonna 1992. Teollisuusneuvoksen arvonimen vuonna 1973 saanut Matikainen oli jalkapallon ystävä. Hän osallistui Ilves-Kissojen toimintaan ja oli seuran kunniapuheenjohtaja.

Lähteet
-------

1. 1 2 3  Veikko Matikainen *Biografiasampo*. Viitattu 13.2.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Talousvaikuttajat
* Biografiasampo

 |

 |
**Leonid Vasiljevitš Solovjov** (ven. Леони́д Васи́льевич Соловьёв; 19. elokuuta (J: 6. elokuuta) 1906 Tripoli, Libanon – 9. huhtikuuta 1962 Leningrad) oli venäläinen neuvostokirjailija.

Leonid Solovjov syntyi venäläis-arabialaisten koulujen tarkastajan perheeseen. Myöhemmin perhe muutti Keski-Aasian Kokandiin. Solovjov työskenteli siellä muun muassa opettajana ja lehtimiehenä. Vuonna 1932 hän valmistui Neuvostoliiton elokuvainstituutin käsikirjoittajalinjalta. Sittemmin Solovjov työskenteli elokuvakäsikirjoittajana ja kirjailijana. Toisen maailmansodan aikana hän palveli Mustanmeren laivastossa kirjoittaen merimiesaiheisia kertomuksia. Sodan jälkeen hän oli jonkin aikaa vankilassa tai karkotettuna.

Solovjovin pääteos on keskiaasialaisiin humoristisiin kertomuksiin perustuva *Povest on Hodže Nasreddine* ("Kertomus Hodža Nasreddinista"). Sen ensimmäinen osa *Vozmutitel spokoistvija* ("Rauhanhäiritsijä") ilmestyi vuonna 1940. Kirjan sävyltään vakavampi toinen osa *Otšarovannyi prints* ("Lumottu prinssi") julkaistiin vuonna 1956. Pienoisromaani "Venäläinen matruusi Ivan Nikulin" (*Ivan Nikulin – russki matros*, 1943) kertoo Sevastopolin puolustustaistelusta. Solovjovin keskeneräiseksi jäänyt muistelmateos *Iz knigi junosti* ("Nuoruuden kirjasta") ilmestyi vuonna 1963.

Suomennettuja teoksia
---------------------

* *Stepan Polusuhin: kertoelma*. Petroskoi: Karjalais-suomalaisen SNT:n valtion kustannusliike, 1947.
* *Venäläinen matruusi Ivan Nikulin: tositapahtuma*. Petroskoi: Karjalais-suomalaisen SNT:n valtion kustannusliike, 1947.

Lähteet
-------

1. ↑  *Russkije pisateli, XX vek. Biobibliografitšeski slovar. Tšast 2*, s. 385. Moskva: Prosveštšenije, 1998. ISBN 5-09-006995-6.
2. ↑  Kasack, Wolfgang: *Entsiklopeditšeski slovar russkoi literatury s 1917 goda*, s. 723. London: Overseas Publications Interchange, 1988. ISBN 0-903868-73-3.
3. ↑  *Russkije pisateli, XX vek. Biobibliografitšeski slovar. Tšast 2*, s. 385–386. Moskva: Prosveštšenije, 1998. ISBN 5-09-006995-6.
4. 1 2  Kasack, Wolfgang: *Entsiklopeditšeski slovar russkoi literatury s 1917 goda*, s. 724. London: Overseas Publications Interchange, 1988. ISBN 0-903868-73-3.
5. ↑  *Bolšaja Sovetskaja Entsiklopedija, tom 24, kniga I*, s. 157. Moskva: Sovetskaja Entsiklopedija, 1976.
6. ↑  *Russkije pisateli, XX vek. Biobibliografitšeski slovar. Tšast 2*, s. 386. Moskva: Prosveštšenije, 1998. ISBN 5-09-006995-6.

Aiheesta muualla
----------------

* Kratkaja literaturnaja entsiklopedija: Leonid Solovjov (venäjäksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat
	+ 2

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Latvia
* Japani
* Tšekki
* Australia
* Kreikka
	+ 2
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* Europeana
* IdRef

 |

 |
**Pitäjän pienempiä: saaristoväkeä arkisillaan** on Volter Kilven vuonna 1934 julkaistu novellikokoelma. Saaristosarjan toinen osa on kirjoitettu rinnakkain Kilven pääteoksen, Alastalon salissa kanssa.

Novellit
--------

**Ylistalon tuvassa** (251 s.) Talvikortteeria Ylistalossa pitävät merimiehet viettävät aikaansa isäntä-Esan kanssa. On saatu tieto, että Alastalo aikoo rakentaa parkin. Joutilaisuus keskeytyy kuitenkin, kun naapurin hevoset juoksevat Ylistalon niitylle kaatuneen aidan yli, ja Esan on mentävä ajamaan ne pois. Timpuri Joel Järvelin ottaa lompakkonsa ja menee Alastaloon ostamaan osuuden parkkilaivasta.

**Aurinkotytin tanssi** (35 s.) Iäkäs suutari Solenius työskentelee Alastalon nurkassa seuranaan talon leikki-ikäinen tytär Viikka ja harmaa kissa talon naisväen leipoessa. Solenius muistelee kylän naisia ja seuraa auringonvalon liikkeitä työkalujensa ja muiden esineidensä lomassa. Viikka muistelee kuollutta siskoaan Aksaa. 

**Kaaskerin Lundström** (52 s.) Lahdenperä on vierailulla Pukkilassa ja Pukkila pitää punssilasien äärellä monologia Kaskerin Lundströmistä, alkoholisoituneesta entisestä merikapteenista, joka juovuksissa luotsaamastaan tuhoisasta haaksirikosta selviytyneenä antaa luodollaan aritmetiikan ja navigoinnin opetusta vilja- ja viinapalkkaa vastaan. 

**Merimiehen leski** (42 s.) Vanha Ketoniemen Riikka valmistaa triiviä eli laivojen saumoihin käytettävää eristettä muistellen puolisoaan, haaksirikossa kuollutta merimiestään. 

**Jäällävaeltaja** (38 s.) Iäkäs Taavetti Lindqvist vetää jäällä kuormaa, johon on kerännyt katajia Kihdin ulkoluodoilta. Voimiensa ehtyessä hän käy läpi elämänsä iloja ja etenkin pettymyksiä.

Lähteet
-------

* 
*
**Matías Aguirregaray Guruceaga** (s. 1. huhtikuuta 1989 Porto Alegre, Brasilia) on brasilialainen jalkapalloilija. Hän edustaa uruguaylaista Club Atlético Peñarolia ja on pelipaikaltaan oikea laitapuolustaja.

Seurajoukkueura
---------------

24. elokuuta 2011 italialaisseura Palermo ilmoitti hankkineensa Aguirregarayn kauden kestävällä lainasopimuksella. Hän pelasi ensimmäisen sarjaottelunsa joukkueessa Cagliaria vastaan.

Maajoukkueura
-------------

Aguirregaray teki ensiesiintymisensä Uruguayn maajoukkueessa helmikuussa 2013 pelatussa ystävyysottelussa Espanjaa vastaan.

Lähteet
-------

1. ↑  Altro acquisto Aguirregaray Rosanero (Arkistoitu – Internet Archive) US Città di Palermo. Viitattu 7.6.2013. (italiaksi)

Aiheesta muualla
----------------

* Matías Aguirregarayn esittely ja tilastot Soccerway-sivustolla (italiaksi)

  

Uruguayn joukkue – Maanosaliittojen cup 2013
1 Muslera |
2 Lugano |
3 Godín |
4 Coates |
5 Gargano |
6 Hernández |
7 Rodríguez |
8 Eguren |
9 Suárez |
10 Forlán |
11 Á. Pereira |
12 Castillo |
13 Aguirregaray |
14 Lodeiro |
15 Pérez |
16 M. Pereira |
17 Arévalo |
18 Ramírez |
19 Scotti |
20 González |
21 Cavani |
22 Cáceres |
23 Silva |
valmentaja Tabárez
**Lisa Hovinheimo** (s. 1938) on suomalainen toimittaja ja televisio-ohjaaja, joka työskenteli pitkään Yleisradiossa etenkin kulttuuriaiheiden parissa. Vuonna 2006 hänelle myönnettiin elämäntyöstään tiedonjulkistamisen valtionpalkinto.

Hovinheimo on tehnyt televisio-ohjelmia eri taiteenlajeista sekä muun muassa Suomen sukukansoista, neuvostoliittolaisista taiteilijoista ja musita Venäjän ja Viron aiheista. Hän jäi eläkkeelle Yleisradiosta vuonna 2001 mutta on senkin jälkeen jatkanut työtään freelancerinä.

Lisa Hovinheimo tuli perheensä mukana evakkona Suomeen luovutetusta Karjalasta ja kävi koulunsa Savonlinnassa. Hänen isänsä oli kotoisin Venäjältä ja äiti Laatokan Karjalasta. Hovinheimo pääsi ylioppilaaksi Savonlinnan tyttölyseosta vuonna 1958 ja opiskeli sitten kieliä Helsingin yliopistossa. Journalistin uransa hän aloitti kulttuuritoimittajana Suomen Tietotoimistossa ja siirtyi sitten Yleisradion televisiotoimittajaksi.

Lähteet
-------

1. 1 2  Valtion tiedonjulkistamispalkinto toimittaja Lisa Hovinheimolle *Turun Sanomat*.  25.4.2006. Viitattu 8.10.2016.
2. ↑  Lauhio, Eveliina: Koulutytön Savonlinnassa rusettiluisteltiin Kasinonsaaren jäällä. *Savonmaa*.  28.12.2008.  Arkistoitu 9.10.2016. Viitattu 28.12.2008.

Aiheesta muualla
----------------

* Lisa Hovinheimo Elonetissä.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Elonet

 |

 |
**Matvei Pavlovitš Jelisejev** (ven. Матвей Павлович Елисеев; s. 31. maaliskuuta 1993 Zelenograd) on venäläinen ampumahiihtäjä.

Ura
---

Matvei Jelisejev on saavuttanut urallaan yhden nuorten maailmanmestaruuspronssin vuoden 2014 viestistä. Samana vuonna hän voitti myös kaksi pronssimitalia nuorten kesäampumahiihdon maailmanmestaruuskilpailuista. Lisäksi hän on Euroopan-mestari sekaviestistä vuodelta 2016 ja pikakilpailusta 2020 sekä hopeamitalisti takaa-ajosta vuodelta 2019.

Maailmancupissa Jelisejev debytoi vuonna 2015 Nové Městossa. Tuolloin hän sijoittui pikakilpailussa 17:nneksi ja takaa-ajossa 27:nneksi. Venäjän maailmancupin joukkueeseen hän sai kuitenkin vakiinnutettua paikkansa vasta kaudella 2016–2017. Tuolloin hän sijoittui kokonaiscupissa sijalle 35.

Jelisejev oli Anton Babikovin ohella ainoa venäläinen miesampumahiihtäjä, joka pääsi osallistumaan vuoden 2018 talviolympialaisiin neutraalin lipun alla. Tuolloin hän sijoittui pikakilpailun 83:nneksi ja normaalimatkan 28:nneksi. Hän myös kuului 9:nneksi sijoittuneeseen venäläisten olympiaurheilijoiden sekaviestijoukkueeseen. Kaudella 2017–2018 hän sijoittui maailmancupissa sijalle 38.

Kaudella 2018–2019 Jelisejev oli kokonaiscupin 29:s. Hän pääsi myös osallistumaan uransa ensimmäisiin maailmanmestaruuskilpailuihin. Hän oli pikakilpailussa 51:nen ja takaa-ajossa 35:s. Lisäksi hän kuului Venäjän pronssia voittaneeseen viestijoukkueeseen, jossa hän vei avausosuutta tuoden joukkueensa ensimmäisenä vaihtoon. Pariviestissä hän sijoittui kuudenneksi Jevgenija Pavlovan kanssa. 

Ensimmäisen henkilökohtaisen palkintokorokesijansa maailmancupissa Matvei Jelisejev saavutti vuonna 2019 Östersundin pikakilpailussa, jossa hän sijoittui kolmanneksi. Hän oli ennen sitä sijoittunut kolmesti Venäjän viestijoukkueen mukana kolmen parhaan joukkoon. Anterselvan MM-kilpailuissa 2020 hän oli pikakilpailussa kahdestoista. Pokljukan MM-kilpailuissa 2021 hän saavutti viestissä pronssia ja oli yhteislähdössä viidestoista.

Lähteet
-------

* Matvei Jelisejevin profiili kansainvälisen ampumahiihtoliiton tulospalvelussa (englanniksi)
**Pitäjänmäen junaonnettomuus** sattui 13. kesäkuuta 1910 Pitäjänmäellä Helsingistä Karjaalle suuntautuvalla radalla. Onnettomuudessa kuoli neljä matkustajaa.

Juna sai aamulla kello 9 luvan lähteä Pitäjänmäen rautatieasemalta kohti Huopalahtea, mutta heti lähdön jälkeen sitä vastaan tuli täyttä vauhtia ajava tavarajuna, eikä hätäjarrutuksella voitu estää törmäystä. Veturin miehistö säilyi hengissä, mutta kolmannen vaunun matkustajista kuoli neljä ja loukkaantui useita. Junassa oli neljä lääkäriä, ja matkustajat saivat heti hoitoa.

Lähteet
-------

1. 1 2  "Kamala junain yhteentörmäys Karjan radalla." (Siteerattu ja kommentoitu juttua, joka alkujaan julkaistu *Helsingin Sanomissa* 16.6.1910.) *Helsingin Sanomat*, 16.6.2010, s. C 6. Artikkelin verkkoversio.

Aiheesta muualla
----------------

* Kamala junain yhteentörmäys Karjan radalla. *Helsingin Sanomat* 14.6.1910, s. 4. (Kansalliskirjaston Digitoidut aineistot.)
* Suuri rautatieonnettomuus Karjan radalla. *Uusi Suometar* 14.6.1910, s. 3. (Kansalliskirjaston Digitoidut aineistot.)
* Se hirwittäwä junain yhteentörmäys. *Työmies* 14.6.1910, s. 2. (Kansalliskirjaston Digitoidut aineistot.)
**Matěj Pekr** (s. 27. maaliskuuta 1988 Uničov, Tšekkoslovakia) on tšekkiläinen jääkiekkoilija, pelipaikaltaan hyökkääjä. Hän edustaa Tšekin 1. česká hokejová ligassa pelaavaa HC Dukla Jihlavaa. Pekr on pelannut aikaisemmin myös Tšekin pääsarjassa Extraligassa. Hän laukoo oikealta.

Ura
---

Pekr pelasi ensimmäiset ottelunsa 1. česká hokejová ligassa kaudella 2007–2008, kun hän keräsi HC Šumperkin joukkueessa neljä rangaistusminuuttia pelaamassaan 13 ottelussa. Kaudella 2010–2011 Pekr siirtyi HC Olomoucin riveihin. Kaudella 2012–2013 hän pelasi 47 ottelua tehopistein 31+21=52, jotka oikeuttivat Olomoucin sisäisen pistepörssin voittoon, koko liigan maalipörssin voittoon ja pistepörssin neljänteen sijaan. Seuraavalla kaudella Pekr teki tehopisteet 9+16=25 pelaamassaan 40 ottelussa.

Pekr debytoi Tšekin pääsarjassa Extraligassa kaudella 2014–2015 HC Olomoucin joukkueessa. Hän pelasi debyyttikaudellaan viisi ottelua ilman tehopisteitä tai rangaistusminuutteja. Samalla kaudella Pekr pelasi myös 1. česká hokejová ligassa SK Horácká Slavia Třebíčin joukkueessa 41 ottelua tehopistein 21+15=36. Kaudella 2015–2016 Pekr pelasi 19 ottelua Olomoucin joukkueessa Extraligassa ja 32 ottelua Horácká Slavia Třebíčin joukkueessa 1. česká hokejová ligassa. Olomoucissa hän teki tehopisteet 3+4=7 ja Horácká Slavia Třebíčissä tehopisteet 15+15=31. Seuraavalla kaudella Pekr pelasi 1. česká hokejová ligassa Rytíři Kladnon ja Horácká Slavia Třebíčin joukkueissa. Hän pelasi kauden aikana 39 ottelua tehopistein 9+15=24.

Kaudella 2017–2018 Pekr nimitettiin Rytíři Kladnon varakapteeniksi. Hän pelasi 40 ottelua tehopistein 14+17=31 keräten 18 rangaistusminuuttia. Kaudella 2018–2019 Pekr siirtyi HC Dukla Jihlavan joukkueeseen. Hän voitti joukkueen sisäisen pistepörssin tehopisteillä 32+21=53. Seuraavan kauden Pekr aloitti Jihlavan riveissä, mutta siirtyi lainasopimuksella Extraligaan HC Olomoucin joukkueeseen. Pekr palasi Jihlavaan kaudelle 2020–2021.

Lähteet
-------

1. 1 2 3 4 5 6  Matěj Pekr *Elite Prospects*. Everysport Media Group AB.  (englanniksi)
2. ↑  Czech2 - 2012-2013 Regular Season Player Stats *Elite Prospects*. Viitattu 15.10.2020. (englanniksi)
3. ↑  Czech2 - 2018-2019 Regular Season Player Stats *Elite Prospects*. Viitattu 15.10.2020. (englanniksi)
**Selliá** (kreik. Σελλιά, kath.kreik. Σελλία, *Sellía*) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Aiemmin kylä kuului Foínikaksen kuntaan ja vuodesta 2011 lähtien Ágios Vasíleioksen kunnan Foínikaksen kunnallisyksikköön. Kylän väkiluku on 316 (vuonna 2011).

Sellián kylää.
Selliá sijaitsee lähellä Kreetan etelärannikkoa noin 35 kilometriä lounaaseen Réthymnon kaupungista. Kylä on perustettu noin 1200-luvulla ja rakennettu kukkulalle noin 830 metrin korkeuteen. Kylän nähtävyyksiin kuuluvat muun muassa bysanttilaisaikaiset kirkot, joista merkittävin on Pyhän Fotiksen (*Ágios Fótis*) kirkko.

Selliá muodostaa myös laajemman kyläyhdyskunnan (Τοπική Κοινότητα Σελλίων, *Topikí Koinótita Sellíon*), johon kuuluvat varsinaisen Sellián kylän lisäksi kylät Plakiás ja Soúda. Koko yhdyskunnan väkiluku on 540.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 25.12.2013. Viitattu 1.9.2014. (kreikaksi)
2. ↑  Sellia, Rethymno *Terrabook*. Viitattu 8.8.2016.

Aiheesta muualla
----------------

* Kuvia tai muita tiedostoja aiheesta **Selliá** Wikimedia Commonsissa
**Selma Dritz** (o.s. **Kaderman**; 29. kesäkuuta 1917 – 3. syyskuuta 2008) oli yhdysvaltalainen epidemiologi ja lääkäri, joka tutki ensimmäisten joukossa AIDS:ia, kun epidemia ensimmäisen kerran havaittiin Yhdysvalloissa homoseksuaalisilla miehillä. Hän oli ensimmäisiä, jotka tunnistivat AIDSin seksuaalisesti tarttuvana tautina.

Koulutus ja ura
---------------

Dritz sai Illinoisin yliopistosta tutkinnon pediatriasta ja toimi lääkärinä, kunnes jättäytyi työelämästä lasten saamista varten. Hän valmistui maisteriksi kansanterveydestä vuonna 1967 Berkeleyn Kalifornian yliopistosta. Hän aloitti seuraavana vuonna työskentelyn San Franciscon terveysviranomaisen tartuntatautien hallinnasta vastaavassa osastossa.

Vuonna 1981 Dritz havaitsi keuhkokuumeen erään muodon yleistyvän San Franciscon homoseksuaalisten miesten parissa. Hän ilmoitti löydöistään Yhdysvaltojen tartuntatautien valvonta- ja ehkäisykeskuksille. Hänen havaintonsa oli ensimmäisiä havaintoja AIDSista ja sen mahdollistamista sairauksista. Dritz tutki tämän jälkeen myös harvinaisen Kaposin sarkooman yleistymistä homoseksuaalisilla miehillä, minkä AIDS oli mahdollistanut. Hän onnistui saamaan homoseksuaalisten miesten luottamuksen tuomitsemattomuudella ja pystyi kartoittamaan HIV:n leviämistä heidän keskuudessaan. Tämän ansiosta hän pystyi toteamaan HIV:n leviävän seksuaalisesti. Hän oli ensimmäinen, joka havaitsi Burkittin lymfooman yhteyden AIDSiin, ja oli merkittävässä asemassa selvittäessä HIV:n leviämistä veren välityksellä.

Dritz eläköityi vuonna 1984.

Yksityiselämä
-------------

Dritz oli ollut konserttipianisti ennen lääketieteellisiä opintojaan. Lily Tomlin näytteli häntä AIDS-epidemiasta kertovassa elokuvassa *And the Band Played On*. Kuollessaan hänellä oli poika, kaksi tytärtä ja kaksi lastenlasta.

Katso myös
----------

* HIV miesten välisestä seksistä

Lähteet
-------

1. 1 2 3 4  Loewenberg, Samuel: Selma Dritz.  *The Lancet*, 9.10.2008, 372. vsk, nro 9646, s. 1296. doi:10.1016/S0140-6736(08)61539-1.   (englanniksi)
2. 1 2 3 4 5  Roehr, Bob: Selma Dritz.  *British Medical Journal*, 22.10.2008, 337. vsk. Lontoo: doi:10.1136/bmj.a2192.   (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
*Tämä artikkeli kuvaa sisällissodan valkoisten yhtymää. Jatkosodan yhtymästä on erillinen artikkeli 1. jääkäriprikaati (jatkosota).*
**1. jääkäriprikaati** oli valkoisten itäarmeijaan kuuluva ryhmittymä Suomen sisällissodassa.

Eduard Ausfelt
Komentaja: eversti Eduard Ausfelt

Joukko-osastot
--------------

* **1. jääkärirykmentti**

Komentaja: jääkärimajuri Erik Jernström.

* **2. jääkärirykmentti**

Komentaja: jääkärimajuri Gabriel von Bonsdorff.

Prikaatissa palvelleita Saksan jääkäreitä
-----------------------------------------

Adjutanttina Per von Bonsdorff (toimi sodan aikana myös Ausfeldin ryhmän adjutanttina), prikaatin esikunnassa taistelulähettinä jefreitteri Väinö Johannes Häme, prikaatin esikunnassa huolto-osaston päällikkö jääkärikapteeni Einar Johansson, prikaatin kuormastoaliupseerina jääkärialikersantti Kaarle Keskinen, prikaatin esikunnassa lähettiupseerina jääkärivänrikki Paavo Konsén, lähettivääpelinä Ausfeldin ryhmän esikunnassa jääkärivaravääpeli Siivo Peltonen, lähettialiupseerina jääkärialiupseeri Gustav Eliel Rajander, lähettiupseerina jääkärivänrikki Börje Söderström (toimi lähettiupseerina Ausfeldin ryhmän esikunnassa), lähettiupseerina jefreitteri Matti Torvikoski, prikaatin esikunnassa kuormastoaliupseerina jääkärialiupseeri Antti Nikolai Varvas, Ausfeldin ryhmän lähettinä jääkärivaravääpeli Nikolai Tollo myöh. Suurholma, prikaatin esikunnassa toimi radiosähköttäjänä jääkärivaravääpeli Erik Paavilainen.

Lähteet
-------

* Toim. Ignatius, Theslöf, Palmén, Grotenfelt, Nordenstreng ja Soikkeli: *Suomen vapaussota 1918 osat V ja VI*. Helsinki: Otava, 1924-1925.
* *Suomen jääkärien elämäkerrasto 1975*. Sotatieteen Laitoksen Julkaisuja XIV. Vaasa: , 1975. ISBN 951-99046-8-9.
* *Suomen jääkärien elämäkerrasto*. Puolustusministeriön Sotahistoriallisen toimiston julkaisuja IV. Porvoo: WSOY, 1938.
Lisa Leslie
**Lisa Leslie** (s. 7. heinäkuuta 1972 Gardena, Kalifornia) on yhdysvaltalainen uransa päättänyt koripalloilija. Hän pelasi WNBA-liigassa Los Angeles Sparksissa vuosina 1997–2009 ja voitti neljä olympiakultaa Yhdysvaltain maajoukkueessa.

High schoolin jälkeen Leslie opiskeli ja pelasi Etelä-Kalifornian yliopistossa. Hän voitti kultaa vuoden kesäolympialaisissa 1996 Atlantassa, Sydneyssä 2000, Ateenassa 2004 ja Pekingissä 2008.

Leslie valittiin kahdeksan kertaa WNBA:n tähdistökentälliseen ja kolme kertaa WNBA:n arvokkaimmaksi pelaajaksi. Vuonna 2015 Leslie valittiin Naismith Memorial Basketball Hall of Fameen.

30. heinäkuuta 2002 Leslie teki WNBA:n historian ensimmäisen donkkauksen (tässä tapauksessa yhden käden sellaisen).

Koripallouran ohella Leslie on työskennellyt näyttelijänä ja mallina. Marraskuussa 2005 hän avioitui Michael Lockwoodin kanssa. Pari sai tyttären kesäkuussa 2007.

Lähteet
-------

1. ↑
2. 1 2  Naismith Memorial Basketball Hall of Fame Class of 2015 Announcement presented by Haggar Clothing Company *Hoophall.com*.  6.4.2015.  Arkistoitu 12.4.2015. Viitattu 20.7.2015.
3. 1 2
4. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Muut | 
* SNAC

 |

 |
**Selma Savolainen** (s. 1993 Helsinki) on suomalainen laulaja, lauluntekijä, muusikko ja säveltäjä.

Elämä ja ura
------------

Selma Savolainen on vuonna 2009 edesmenneen pianisti-säveltäjä Jarmo Savolaisen sekä Helsingin kaupunginteatterissa työskentelevän tanssija-näyttelijä Helena Haarasen tytär. Savolainen aloitti klassisen pianonsoiton opinnot viisivuotiaana. Laulun opiskelun hän aloitti Pop & Jazz Konservatoriossa Sanni Orasmaan yksityisoppilaana vuonna 2011. Savolainen valmistui ylioppilaaksi Sibelius-lukiosta 2013 ja musiikin maisteriksi Sibelius-Akatemian jazzosastolta 2021. Hän on opiskellut laulua muun muassa Jenny Robsonin, Aija Puurtisen, Jukkis Uotilan ja Jussi Kannasteen johdolla.

Vuonna 2016 Savolainen valittiin toisena suomalaisena Betty Carter's Jazz Ahead-residenssiin, joka järjestetään Kennedy Centerissä, Washington D.C.:ssä. Kaksiviikkoinen residenssi on tarkoitettu esiintyville säveltäjille, ja residenssin aikana Savolainen konsertoi muun muassa New Yorkin Apollo-teatterissa. 2016 Betty Carter's Jazz Aheadin taiteellisena johtajana toimi pianisti Jason Moran, ja opettajakunnassa vaikuttivat muun muassa Eric Harland, Carmen Lundy, J.D. Allen ja Eric Revis.

Savolainen on esiintynyt lukuisten eri kokoonpanojen kanssa televisiossa, radiossa ja eri festivaaleilla niin solistina kuin rivimiehenä. Hänet on voinut nähdä muun muassa NYKY Ensemblen, Varsan, Honey B and the T-Bonesin ja Signen riveissä. Vuodesta 2015 Savolainen on luotsannut omalla nimellään kulkevaa kvartettia, jossa soittavat Artturi Rönkä, Joonas Tuuri ja Jesse Ojajärvi. Savolainen konsertoi aktiivisesti Pohjoismaissa ja muun muassa Pariisissa, missä hän vietti lukuvuoden 2016–2017 Pariisin konservatorion jazzosastolla.

Lähteet
-------

1. 1 2 3 4  Uusitorppa, Harri: Läpimurron kynnyksellä Selma Savolainen käy mielessään keskusteluja kuolleen muusikkoisänsä kanssa *HS.fi*.  31.5.2023. Viitattu 31.5.2023.
2. ↑  Jazz Ahead Press Release 2016  18.2.2016. The John F. Kennedy Center For Performing Arts. Viitattu 5.10.2017.
3. ↑  Honey B & T-Bones, 6. helmikuuta 2015 Musiikkitalossa Musiikkitalo.  Arkistoitu 6.10.2017. Viitattu 5.10.2017.
4. ↑  Jazzpossu: Megakupla oli nuoren jazzin yhtäjaksoista juhlaa *rosvot.fi*.  26.5.2016. Viitattu 5.10.2017.

Aiheesta muualla
----------------

* Selma Savolaisen verkkosivut (englanniksi)
**1. krenatöörirykmentti** oli valkoisten länsiarmeijan Hjalmarsonin ryhmään kuuluva joukko-osasto Suomen sisällissodassa. Rykmentin komentaja oli everstiluutnantti Torsten Aminoff, jonka haavoituttua virkaa tekevinä komentajina olivat majuri Wilhelm Stjernschantz ja everstiluutnantti Waldemar Appelgren.

Sodan jälkeen rykmentistä muodostettiin **Viipurin Vartiopataljoona**

Joukko-osastot
--------------

* **Vaasan krenatööripataljoona**

Komentaja: majuri Sixten Öberg.

* **Kristiinan krenatööripataljoona**

Komentaja: kapteeni E. Schönberg, v.t. komentaja kapteeni Elis Hultkrantz.

* **Oulun krenatööripataljoona**

Komentaja: everstiluutnantti Appelgren (haavoittunut), jääkärikapteeni Yrjö Rehnbäck.

* **Täydennyspataljoona**

Komentaja: insinööri Lindberg, pataljoonan kutsuntapiiri oli Häme ja sijoituspaikka Tampere.

Lähteet
-------

* Toim. Ignatius, Theslöf, Palmén, Grotenfelt, Nordenstreng ja Soikkeli: *Suomen vapaussota 1918 osat V ja VI*. Helsinki: Otava, 1924-1925.
* *Suomen jääkärien elämäkerrasto 1975*. Sotatieteen Laitoksen Julkaisuja XIV. Vaasa: , 1975. ISBN 951-99046-8-9.
* *Suomen jääkärien elämäkerrasto*. Puolustusministeriön Sotahistoriallisen toimiston julkaisuja IV. Porvoo: WSOY, 1938.
Laura Gimmler vuonna 2019.

**Laura Gimmler** (s. 5. joulukuuta 1993) on saksalainen maastohiihtäjä.

Gimmler saavutti pronssia Liberecin nuorten MM-kilpailuissa 2013 Saksan viestijoukkueessa. Seefeldin MM-kilpailuissa 2019 hän sijoittui 10 kilometrin perinteisen hiihtotavan kilpailussa 13:nneksi. Oberstdorfin MM-kilpailuissa 2021 hän oli kymmenes sekä perinteisen hiihtotavan sprintissä että 30 kilometrin yhteislähtökilpailussa. Planican MM-kilpailuissa 2023 hän hiihti ensimmäisen osuuden Saksan hopeaa saavuttaneessa viestijoukkuessa ja sijoittui perinteisen sprintissä 11:nneksi.

Maastohiihdon maailmancupissa Gimmler kilpaili ensimmäisen kerran tammikuussa 2015 Oberstdorfin prologissa, joka oli osa Tour de Skitä. Ensimmäiset maailmancupin pisteensä hän saavutti helmikuussa 2017 oltuaan Pyeongchangin perinteisen hiihtotavan sprintissä kymmenes. Parhaimmillaan hän on sijoittunut neljänneksi Engadinin perinteisen hiihtotavan 10 kilometrin yhteislähtökilpailussa maaliskuussa 2021.

Lähteet
-------

1. 1 2 3  Laura Gimmler Kansainvälinen hiihtoliitto (FIS).  (englanniksi)

Aiheesta muualla
----------------

* Kuvia tai muita tiedostoja aiheesta **Laura Gimmler** Wikimedia Commonsissa
**Sinfonia nro 10** on Ludwig van Beethovenin sinfonia, jota hän luonnosteli vuosina 1826–1827. Beethoven kuoli kesken luonnostelutyön eikä saanut teosta valmiiksi. Keskeneräisyydestä johtuen sinfoniaa ei lueta Beethovenin sinfonioiden joukkoon, vaikka luonnokset ovatkin enimmäkseen säilyneet.

Musiikkitieteilijöistä ja ohjelmoijista koostuva ryhmä aloitti vuonna 2020 projektin, jossa tekoälyn avulla viimeisteltiin keskeneräiseksi jäänyt 10. sinfonia.

Lähteet
-------

1. ↑  Elsa Osipova: Tekoäly viimeisteli Beethovenin keskeneräiseksi jääneen kuuluisan sinfonian – katso lopputulos videolta *yle.fi*.  9.10.2021. Viitattu 17.10.2022.


|  |  |  |  |
| --- | --- | --- | --- |
| 

| * n
* k
* m
Beethovenin sinfoniat |
| --- |
|  |
| 
* Sinfonia nro 1 (1799–1800)
* Sinfonia nro 2 (1802–1803)
* Sinfonia nro 3 "Eroica" (1802–1804)
* Sinfonia nro 4 (1804–1806)
* Sinfonia nro 5 (1804–1808)
* Sinfonia nro 6 "Pastoraali" (1808)
* Sinfonia nro 7 (1811–1812)
* Sinfonia nro 8 (1812)
* Sinfonia nro 9 (1817–1824)

 |

 |
**Lisa Valerie Kudrow** (s. 30. heinäkuuta 1963 Los Angeles, Kalifornia) on yhdysvaltalainen näyttelijä. Hän sai maailmanlaajuista tunnustusta esittäessään Phoebe Buffayta 1990-luvun komedia­sarjassa *Frendit*. Hänet palkittiin roolistaan Emmyllä ja kahdella SAG-palkinnolla.

Ura
---

Kudrow näytteli Ursula Buffayta komedia­sarjassa *Hulluna sinuun*. Parhaiten hänet kuitenkin tunnetaan Phoebe Buffayn roolista ja myös Phoeben kaksois­siskon Ursula Buffayn roolista televisio­sarjassa *Frendit*. Sittemmin hän on ollut pää­osassa komedia­sarjassa *The Comeback* vuonna 2005.

Kudrow on esiintynyt myös monissa elokuvissa, kuten *Blondit luokkakokouksessa* (1997), *Terapian tarpeessa* (1999), *Eläintohtori 2* (2001), *Happy Endings* (2005), *P.S. Rakastan sinua* (2007), *Bandslam* (2009), *Koirahotelli* (2009) ja *Easy A* (2010).

Yksityiselämä
-------------

Kudrow seurusteli Conan O’Brienin kanssa. Kudrow avioitui Michel Sternin kanssa 27. toukokuuta 1995 ja heidän poikansa Julian syntyi 7. toukokuuta 1998. Perhe asuu Los Angelesissa. Kudrow odotti lasta *Frendien* kuvausten aikaan, jolloin hänen raskautensa kirjoitettiin myös sarjaan.

Valikoitu filmografia
---------------------

*Pääartikkeli: Lisa Kudrow’n filmografia*
* *Frendit* (1994–2004)
* *Blondit luokkakokouksessa* (1997)
* *Lucky numbers - kaikki pelissä* (2000)
* *P.S. Rakastan sinua* (2007)

Lähteet
-------

1. ↑  Roy Carroll: Lisa Kudrow on Friends, Phoebe And Why Women in Hollywood Should Demand More *The Guardian*.  2015. Lontoo:  Guardian Media Group. Viitattu 8.2.2021. (englanniksi)
2. ↑  Friends cast had a sweet ritual to honor Lisa Kudrows pregnancy *cheatsheet.com*.

Aiheesta muualla
----------------

* Kuvia tai muita tiedostoja aiheesta **Lisa Kudrow** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Emmy Awards
* MusicBrainz

 |
|  |
| Henkilöt | 
* Trove
* Elonet
* Yle

 |
|  |
| Muut | 
* IdRef

 |

 |
**Vihreän Kotkan viimeinen lento** on kokeellinen suomalainen rikosromaani, joka on ilmestynyt vuonna 1996. Sen on kustantanut Book Studio Oy ja julkaissut Dekkarimaraton ry. Kirjan tuotolla kerättiin rahaa Unicefille ja sitä kautta Nepalin naisten ja lasten luku- ja kirjoitustaidon hyväksi. Kirjan tehneen Dekkarimaratonin keskuspaikkana oli Kalvolan Pirttikosken lintutorni vuonna 1995, ja kirjaan kirjoitti lukuja kymmeniä enemmän ja vähemmän tunnettuja suomalaisia. Tasavallan presidentti Martti Ahtisaari tervehti tapahtumaa, ja tervehdys on kirjassa. Ensimmäisen luvun kirjoitti Arto Paasilinna ja sitä jatkettiin Internetin avulla. Lukuja kirjan tekivät muun muassa Eija Vilpas, Kati Juurus, Panu Rajala, Eve Hietamies, Pekka Vennamo, Simo Salminen, Pekka Haavisto, Jani Uhlenius, Esko Riihelä, Veikko Aaltonen, Erja Tikka, Raija Oranen, Irina Krohn, Riku Suokas sekä monet muut, jotkut ryhmätyönä. Viimeisen luvun kirjoitti Pirttikosken kyläpäällikkö Seppo Holttinen.

Lähtökohta on Vihreä Kotka eli Satupäivi Lonttinen-Jukola, joka lentää viimeisen kerran Uikkulammella. Murhaa ryhtyy ratkaisemaan Suojelupoliisin tutkija Antero Happonen. Ratkaisukin löytyy.

Lähteet
-------

1. ↑   (Arkistoitu – Internet Archive) Kansalliskirjaston tietokanta
2. ↑  Arto Paasilinna ym.: *Vihreän Kotkan viimeinen lento*, s. Kansilehti. Dekkarimaraton ry. 1996. ISBN 951-611-772-4.
**Carl Hjalmar Granfelt** (6. syyskuuta 1828 Heinola – 7. maaliskuuta 1892 Heinola) oli suomalainen Venäjän keisarillisessa armeijassa palvellut kenraalimajuri.

Granfeltin vanhemmat olivat kaupunginviskaali Carl Gustaf Granfelt ja Ulrika Vilhelmina Grönhagen. Hän tuli oppilaaksi Haminan kadettikouluun 1841 ja määrättiin sieltä 1848 valmistuttuaan vänrikkinä H.M. Napolin kuninkaan jalkaväkirykmenttiin. Aliluutnantiksi hänet ylennettiin 1851 ja määrättiin rykmentissään pataljoonan adjutantiksi 1852. Seuraavana vuonna hänet ylennettiin luutnantiksi ja siirrettiin 1855 Henkivartioväen Jekaterinoslavlin krenatöörirykmentin 6. reservipataljoonaan. Vuonna 1856 alikapteeniksi ylennettynä hänestä tuli 1857 rykmenttinsä rahastonhoitaja. Granfelt määrättiin 1859 krenatöörijoukkojen komentajan adjutantiksi aliratsumestarina ja siirrettynä H.K.K. Suuriruhtinas Konstantin Nikolajevitšin husaarirykmenttiin Narvaan. Ratsumestariksi samana vuonna ylennettynä hänet määrättiin 1862 Venäjän Puolassa olevien joukkojen komentajan adjutantiksi ja tässä tehtävässä pysytettynä 1863 Henkivartioväen Grodnon husaarirykmenttiin. Keisarin yleisesikunnan päivystävän kenraalin vanhemmaksi adjutantiksi hänet nimitettiin 1863, ylennettiin everstiluutnantiksi armeijan ratsuväessä 1864 ja siirrettiin Puolan alueen ylipoliisimestarin käyttöön. Seuraavana vuonna hänet määrättiin poliisivirkamieheksi erikoistehtäviin.

Granfelt nimitettiin Pietarin palolaitoksen talousosaston päälliköksi elokuussa 1866, mutta siirrettiin jo syyskuussa Pietarin ylipoliisimestarin osoittamiin erikoistehtäviin. Hän sai poliisimestarin arvon 1867, pysytettynä armeijan ratsuväessä. Everstiksi Granfelt ylennettiin samana vuonna ja nimitettiin Pietarin palopäälliköksi. Hän uudisti ja modernisoi merkittävästi palolaitosta. Ero palopäällikön virasta kenraalimajurin arvossa hänelle myönnettiin 1878 ja ero sotapalveluksesta elokuussa 1880.

Lähteet
-------

1. 1 2 3  Carl Hjalmar Granfelt *Suomalaiset kenraalit ja amiraalit Venäjän sotavoimissa 1809–1917*. Biografiakeskus, Suomalaisen Kirjallisuuden Seura. (Viitattu 28.1.2020)
**Lager Sylt** oli toisen maailmansodan aikainen natsi-Saksan keskitysleiri Britanniassa Alderneyn saarella. Lager Sylt oli toinen Britanniassa sijanneista keskitysleireistä Lager Norderneyn ohella. Kumpikin leireistä sijaitsi Alderneyn saarella.

Historia
--------

Alderneyn saari, jolla keskitysleiri sijaitsi
Vuoden 1940 heinäkuussa natsi-Saksan joukot saapuivat silloin jo evakuoidulle Alderneyn saarelle. Britannia oli päättänyt evakuoida Alderneyn saaren, koska sen puolustaminen koettiin liian haastavaksi. Lager Syltin oli alun perin tarkoitus olla yksi neljästä saaren pakkotyöleiristä, mutta ajan saatossa se muutettiin keskitysleiriksi. Se sai lempinimen *kaikista kauhein leiri* (eng. *The most terrible camp*). Leiriä ylläpitivät SS:n pääkallojoukot.

Leirin asukkaat
---------------

Leirille sijoitettiin pääosin itäeurooppalaisia vankeja Puolasta, Ukrainasta ja Neuvostoliitosta. Leirille siirrettiin myös suuria määriä ranskalaisia juutalaisia.

Sodan jälkeen
-------------

Sodan jälkeen, kun Alderneyta alettiin asuttaa uudelleen, Britannian joukot alkoivat tutkia leiriä tarkemmin. Leiri oli tässä vaiheessa jo täysin hylätty ja osittain tuhoutunut. Tutkijat kartoittivat jäljellä olevan alueen ja keräsivät silminnäkijäkertomuksia leirin pahoinpitelyistä, ampumisista ja koiraraateluista. Tutkijat saivat myös selville leirin vankien kuollessa lääkärin täyttäneen valmiin kuolintodistuksen, jossa kuolinsyyksi annettiin joko puutteellinen verenkierto tai sydämen vajaatoiminta.

Lähteet
-------

1. 1 2 3 4 5  Gannon, Megan: "Forgotten" Nazi camp revealed *National Geographic*. Viitattu 3.2.2021. (englanniksi)
2. 1 2 3 4  Philpot, Robert: The most terrible camp after 80-years revealed *Times of Israel*. Viitattu 3.2.2021. (englanniksi)